《柳梢青 赴松江访王文和太守舟中作》
清代·浦起龙

露白葭苍，谁将并剪，剪取秋光。断霓初收，圆蟾孤照，清绝无双。

风期叔度汪汪。望彼美、水天一方。不为尊羹，非关鹤唳，一棹松江。

作者简介：浦起龙（1679-1762年），字二田，号孩禅，晚自号山伧，无锡人，居邑之前涧，雍正八年进士，官苏州府教授。有《不是集》附词。卒祀惠山尊贤祠。